CELEX: 32022D0753
Language: mt
Date: 2022-05-16 00:00:00
Title: Deċiżjoni tal-Kunsill (PESK) 2022/753 tas-16 ta’ Mejju 2022 li temenda d-Deċiżjoni (PESK) 2019/938 b’appoġġ għal proċess ta’ tisħiħ tal-fiduċja li jwassal għall-istabbiliment ta’ żona ħielsa mill-armi nukleari u mill-armi l-oħra kollha ta’ qerda massiva fil-Lvant Nofsani

17.5.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 138/15
               
            
         DEĊIŻJONI TAL-KUNSILL (PESK) 2022/753
         tas-16 ta’ Mejju 2022
         li temenda d-Deċiżjoni (PESK) 2019/938 b’appoġġ għal proċess ta’ tisħiħ tal-fiduċja li jwassal għall-istabbiliment ta’ żona ħielsa mill-armi nukleari u mill-armi l-oħra kollha ta’ qerda massiva fil-Lvant Nofsani
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28(1) u 31(1) tiegħu,
         Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fis-6 ta’ Ġunju 2019, il-Kunsill adotta Deċiżjoni (PESK) 2019/938 (1).
                  
               
                     (2)
                  
                  
                     Id-Deċiżjoni (PESK) 2019/938 pprevediet perijodu ta’ implimentazzjoni ta’ 36 xahar għall-attivitajiet imsemmija fl-Artikolu 1 tagħha mid-data tal-konklużjoni tal-ftehim ta’ finanzjament imsemmi fl-Artikolu 3(3) tagħha.
                  
               
                     (3)
                  
                  
                     Is-Sieħeb inkarigat mill-implimentazzjoni, l-Istitut tan-Nazzjonijiet Uniti għar-Riċerka dwar id-Diżarm, talab estensjoni ta’ 12-il xahar ta’ dak il-perijodu ta’ implimentazzjoni sal-10 ta’ Lulju 2023, meta wieħed iqis id-dewmien fl-implimentazzjoni tal-attivitajiet tal-proġetti skont id-Deċiżjoni (PESK) 2019/938 minħabba l-impatt tal-pandemija tal-COVID-19.
                  
               
                     (4)
                  
                  
                     It-tkomplija tal-attivitajiet imsemmija fl-Artikolu 1 tad-Deċiżjoni (PESK) 2019/938 sal- 10 ta’ Lulju 2023 ma għandha ebda implikazzjoni fir-rigward tar-riżorsi finanzjarji sal-10 ta’ Lulju 2023.
                  
               
                     (5)
                  
                  
                     Id-Deċiżjoni (PESK) 2019/938 jenħtieġ li tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            Fid-Deċiżjoni (PESK) 2019/938,l-Artikolu 5(2) huwa sostitwit b’dan li ġej:
            
               
                  “2.   Għandha tiskadi fl-10 ta’ Lulju 2023.”.
               
            
         
         
            Artikolu 2
            Din id-Deċiżjoni għandha tidħol fis-seħħ fil-jum tal-adozzjoni tagħha.
         
         
            Magħmul fi Brussell, is-16 ta’ Mejju 2022.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  Id-Deċiżjoni tal-Kunsill (PESK) 2019/938 tat-6 ta’ Ġunju 2019 b’appoġġ għal proċess ta’ tisħiħ tal-fiduċja li jwassal għall-istabbiliment ta’ żona ħielsa mill-armi nukleari u mill-armi l-oħra kollha ta’ qerda massiva fil-Lvant Nofsani (ĠU L 149, 7.6.2019, p. 63).